In nomine... mense februarii. Ego Iohannes dictus Taupins, domicellus filius defuncti domini Hugonis dicti Taupin de Baisseio, militis... quod ego confidans et attendens quod nichil est morte certius nichil incertius hora mortis, ob hoc ego diem extreme messionis opibus misericordie preuenire et anime mee saluti prouidere cupiens pro remedio anime mee et animarum antecessorum meorum, do, concedo et affero in puram et perpetuam elemosinam Deo et ecclesie Beati Stephani Dyuionensis et uiris religiosis, abbati et conuentui dicte ecclesie medietatem unum bichottum (sic) bladi, frumenti et auene per medium ad mensuram Dyuionensem de annuo et perpetuo redditu et libero alodio quod bichottum bladi percipiebam et habere et percipere debebam annis singulis super molindinum dictorum abbatis et conuentus situm apud Baisseium et istam donationem feci et facio donatione irreuocabili facta inter uiuos pro me et meis heredibus. Quo facto ego pro utilitate et necessitate mea uendo, concedo... in alodium liberum... precio sexaginta et decem solidorum Uiennensium...; sed promitto et teneor sub obligatione bonorum... Actum in presentia Boneti..., Hugonis Fautrelli, clerici, et Perronetti, nepotis dicti Boneti...